На основу члана 155. и 156. Закона о службеницима и намјештеницима у органима
јединице локалне самоуправе („Службени гласник Републике Српске“, број 97/16, и 59/26), чл. 6. и 7. Закона о министарским, владиним и другим именовањима Републике Српске (''Службени гласник Републике Српске'', број: 41/03) и Одлуке о утврђивању критеријума и расписивању јавног конкурса за избор и именовање предсједника и чланова Одбора за жалбе општине Осмаци („Службени гласник општине Осмаци“ број: 6/26) Скупштина општине Осмаци расписује 

Ј А В Н И  К О Н К У Р С
за избор и именовање Одбора за жалбе општине Осмаци


	I – Скупштина општине Осмаци расписује Јавни конкурс за избор и именовање предсједника и два члана Одбора за жалбе општине Осмаци.

	II – Опис послова:
	Одбор за жалбе је самосталан у свом раду, а одлучује о жалбама службеника и техничких и помоћних радника у другом степену на рјешења којима се одлучује о њиховим правима и дужностима, о жалбама кандидата који су учествовали на јавном конкурсу, као и у другим питањима у складу са Законом о локалној самоуправи.
	Одбор доноси Пословник о раду и подноси извјештај Скупштини општине, најмање једном годишње.
	Одбор одлучује већином гласова укупног броја чланова.

	III – Мандат
	Одбор за жалбе има предсједника и два члана, које бира и именује Скупштина општине, након спроведеног Јавног конкурса, на мандатни период у трајању од четири године, уз могућност поновног избора.

	IV – Статус
	Предсједник и чланови Одбора обављају дужност без заснивања радног односа, па они немају статус службеника у Општинској управи, али имају право на новчану накнаду за рад у складу са одлуком Скупштине општине.

	V – Општи услови
Кандидат мора да испуњава сљедеће опште услове:
1. да је држављанин Републике Српске, односно Босне и Херцеговине,
2. да је старији од 18 година,
3. да има општу здравствену способност, 
4. да није осуђиван за кривично дјело на безусловну казну затвора од најмање шест мјесеци, или за кривично дјело које га чини неподобним за обављање послова у управи јединице локалне самоуправе, 
5. да није отпуштен из органа управе - као резултат дисциплинске мјере на било којем нивоу власти у БиХ - три године прије објављивања конкурса.

VI – Посебни услови
1. да има четворогодишњи студиј са звањем дипломирани правник или први циклус студија - дипломирани правник са најмање 240 ЕСТS бодова,
2. да има најмање пет година радног искуства у траженом степену образовања,
3. да има положен стручни испит за рад у органима управе, или положен правосудни испит, и
4. да има доказане резултате рада на ранијим пословима и посједовање организационих способности.
За члана Одбора не могу бити именована лица која су запослена у Општинској управи Осмаци.

VII – Потребна документа

Уз пријаву на Јавни конкурс, која треба да садржи биографију о кретању у служби, кандидати су дужни приложити доказе у оригиналу или овјереној фотокопији о испуњавању општих услова:

- биографију о кретању у служби и описом послова које је кандидат до сада обављао,
- увјерење о држављанству,
- извод из матичне књиге рођених,
- увјерење о положеном правосудном испиту или стручном испиту за рад у органима управе,
- овјерену копију дипломе о стеченој стручној спреми,
- увјерење о радном искуству,
- потписану и од надлежног органа овјерену изјаву да није отпуштен из органа управе као резултат дисциплинске мјере на било којем нивоу власти у БиХ три године  прије објављивања конкурса,
- потписану и од надлежног органа, овјерену изјаву да није осуђиван за кривично дјело на безусловну казну затвора од најмање 6 мјесеци, или за кривично дјело које га чини неподобним за обављање послова у градској/општинској управи.
[bookmark: _GoBack]- увјерење о здравственој способности (не старије од шест мјесеци) доставиће изабрани кандидат по окончању изборне процедуре.

VIII – Објављивање конкурса
Јавни конкурс ће се објавити у „Службеном гласнику Републике Српске“ и у дневном листу „Глас Српске“.

IX – Подношење пријава
Рок за подношење пријава на Јавни конкурс је 15 (петнаест) дана од дана објављивања.
Ако Јавни конкурс не буде истовремено објављен, рок за подношење пријава се рачуна од дана посљедњег објављивања.
Пријаве се могу доставити лично путем пријемне канцеларије Општине Осмаци или путем поште, на адресу: Скупштина општине Осмаци, ул. 9. Јануар, 111, 75406 Осмаци, са назнаком: Комисија за спровођење Јавног конкурса за избор и именовање Одбора за жалбе општине Осмаци.
Неблаговремене и непотпуне пријаве неће се узимати у разматрање.
Са кандидатима који уђу у ужи избор Комисија за избор ће обавити интервју, о чему ће кандидати бити благовремено обавијештени.
Документа приложена уз пријаву на Јавни конкурс неће се враћати кандидатима.

